Minnemedaljen for Kong Christian IXs 100-årsdag

Minnemedaljen for Kong Christian IXs 100-årsdag var en dansk kongelig medalje innstiftet til minne om hundreåret for Christian IXs fødsel. Den ble feiret 8. april 1918. Christian IX var grunnlegger av Det glückborgske kongehus.

Utforming
Medaljen var utformet i sølv og besto av en rundt medaljong som bar Christian IXs portrett.Stevnsborg 2005, s. 420–424. På baksiden fantes innskriften «MED GUD FOR ÆRE OG RET» innskrevet i en eikekrans. Medaljen var toppet av en kongekrone i overgangen til opphenget i medaljebåndet. 

Båndet var rødt med hvitt kors, en variant av Dannebrogskorset. Det hadde en båndspenne i sølv med påskriften «1818 - 8 . APRIL - 1918».

Tildeling
1. Kroningsmedaljen 1906; 2. Kong Oscar IIs medalje til belønning for fortjenstlig virksomhet; 3. Dannebrogordenen; 4. Minnemedaljen for Kong Christian IXs 100-årsdag.
I anledning festlighetene for kongehusets fødsel ble medaljen tildelt fyrstelige personer som var i slekt med Christian IX og personer som hadde arbeidet som hans tjenere. I alt 43 medlemmer av det danske, norske, svenske, britiske og greske kongehus ble tildelt medaljen, som også ble gitt til hertugen og hertuginnen av Mecklenburg-Schwerin, samt medlemmer av den hannoverske fyrstelige familie. Videre ble 172 hofftjenestemenn og hoffbetjenter tildelt medaljen.

Norske innehavere
Kong Haakon VII var innehaver av Minnemedaljen for Kong Christian IXs 100-årsdag.«Kong Haakons dekorasjoner», kongehuset.no. Lest 29. november 2015

 Referanser 

Kilder
Lars Stevnsborg: Kongeriget Danmarks ordener, medaljer og hederstegn. Kongeriget Islands ordener og medaljer, Syddansk Universitetsforlag, 2005, s. 420–424

Kategori:Danske utmerkelser
Kategori:Utmerkelser etablert i 1918
Danmark